पानियै दा गलास भरियै उन्न पैह्लै गै मेजै पर धरी लेदा हा। जिन्दु गी बिन्द लोआरा देइयै उन्न साह्रा होइयै बौह्ने दा जतन कीता ते मनै दी भड़ास कड्ढने गित्तै आपमुहारे बोलन लगी पेआ। ओह् चाह्न्दा हा जे नींद्रा आहलियां पन्द्रां-बीह् गोलियां फक्कने शा पैह्लें अपने मनै दा भार हौला करी लै तां जे गुबार कड्ढियै निर्मल ते साफ-शफाक मन लेइयै गै उस दुनियां च जा जित्थै पुज्जियै संसारी जालोखालें ते धूं धुआंखड़े शा सुरखरु होई रौह्ने दी तवक्को कीती जन्दी ऐ।